Наогул, калектыў імкнецца развівацца, удасканальвацца, пры гэтым захоўваючы традыцыі, усё лепшае ад сваіх папярэднікаў, з кожным годам павялічвае аб'ёмы пасажырскіх і грузавых перавозак. На сённяшні дзень у філіяле штодзень выходзяць у рэйс 26 аўтобусаў, якія абслугоўваюць тры гарадскія маршруты, 21 прыгарадны і тры міжгароднія. Акрамя таго, 24 грузавыя аўтамабілі ажыццяўляюць грузавыя перавозкі не толькі ў межах Капыльскага раёна, але і па Мінскай вобласці, Беларусі, працуюць на знакавых рэспубліканскіх будоўлях, як напрыклад, Нежынскі горна-ўзбагачальны камбінат у Любанскім раёне. На гарадскіх, прыгарадных і міжгародніх перавозках дзейнічае аўтаматызаваная сістэма дыспетчарскага кіравання.